
ДО
ОБЩИНСКИ СЪВЕТ
БУРГАС


ДОКЛАДНА ЗАПИСКА
	
ОТ ДИМИТЪР НИКОЛОВ – КМЕТ НА ОБЩИНА БУРГАС

	Относно: Приемане на Общински план за младежта за 2025 Г. 


УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В изпълнение на разпоредбите на чл. 15 и чл. 16 от Закона за младежта, ежегодно се разработва и утвърждава общински годишен план за младежта за текущата година. Съгласно чл. 16, ал. 1 от цитирания закон, Общинският план за младежта се приема от общинския съвет по предложение на кмета на общината. С този документ се определят целите и приоритетите на общинската политика за младежта, в съответствие с Националната стратегия за младежта.
Общинският план за младежта на Община Бургас за 2025 година е разработен с цел да отговори на нуждите и амбициите на младите хора в региона. В съответствие с Националната стратегия за младежта (2021-2030) и Националната програма за младежта (2021-2025), както и с европейските стратегически документи за интелигентен, устойчив и приобщаващ растеж, структурата и дефинираните цели в Закона за младежта, този план поставя основите за развитие и реализация на младите хора в Община Бургас и има за цел да отговори на техните потребности. Той се базира на съответен анализ на потребностите и спецификите на местната младежка общност. 
Освен дефинираните в националните и европейски стратегически документи цели и направления, в плана са заложени и приоритетите на младежките политики, които са разработени в Министерство на младежта и спорта и ще бъдат водещи в следващия 10-годишен период. Той е в съзвучие със стратегическите цели на Демографската програма на Община Бургас. Основните принципи, залегнали в основата на настоящия план, са: равнопоставеност между формално, неформално и професионално образование; устойчива заетост и младежко предприемачество; ангажираност, участие и овластяване на младите хора; социално благополучие свободно време и  култура. 
Специфичните цели включват насърчаване на неформалното обучение, насърчаване на заетостта и подкрепата за млади хора, които не учат, не работят и не се обучават, насърчаване на ангажираността, участието и овластяването на младите хора, развитие и утвърждаване на младежката работа в национален мащаб, свързаност, толерантност и европейска принадлежност, насърчаване на здравословен и природощадящ начин на живот, насърчаване на културата и творчеството сред младите.
Реализирането на общинската политика за младежта е непрекъснат процес, инструмент за хармонизиране на местните инициативи с държавните изисквания, съчетаване на обществената активност с общинската и държавната политика за младежта. Планът включва анализ на ситуацията в Община Бургас, както и планирани мерки и подходи в няколко приоритетни области:
Приоритет 1 - Повишаване на физическата култура и насърчаване към здравословен начин на живот.
Приоритет 2 – Насърчаване на младежкото предприемачество, гражданската активност, насърчаване на реализацията и развитие на творческите и културни умения на младежите, в това чисто междукултурен обмен.
Приоритет 3 – Развитие на икономическата и учебна/академична активност – възможности за стажове и участие по проекти/програми.
Целите и дейностите, формулирани в Плана, са резултат от широки консултации и активна ангажираност на представители на младежката общност и на местни заинтересовани страни. 
Общинският план за младежта съдържа планирани дейности по всяка една приоритетна област. Ефективното изпълнение на заложените в плана дейности ще допринесе за реализирането на целите, заложени в Националната стратегия за младежта.
Предвид изложеното и на основание чл. 21, ал. 1, т. 12 и ал. 2 от Закона за местното самоуправление и местната администрация във връзка с чл. 16, ал. 1 от Закона за младежта, предлагам Общински съвет-Бургас да вземе следното

РЕШЕНИЕ:

1. Приема Общински план за младежта на Община Бургас за 2025 година.


Приложение: Общински план за младежта на Община Бургас за 2025 година.


С уважение,

ДИМИТЪР НИКОЛОВ
Кмет на Община Бургас

